મેષ લગ્નની આ કુંડળી સ્ત્રીજાતકની છે. જે હાલમાં મેડિકલ કોલેજમાં ડેન્ટલ વિષયમાં બીજા વર્ષમાં અભ્યાસ કરે છે. લગ્ન ભાવમાં દાંત અને પેઢાનો કારક શનિ નીચનો થઈ બેઠો છે. પણ સામે સપ્તમભાવમાં કેન્દ્રમાં સૂર્ય તુલામાં નીચનો થયો છે. આથી બન્ને નીચનાં ગ્રહોની પરસ્પર દૃષ્ટિ ઉચ્ચ ગ્રહો જેવું ફળ આપે છે. લગ્નેશ મંગળ પંચમભાવમાં રાહુ સાથે બેઠો છે. એટલે દાંતની સર્જરી અર્થાત તોડ-ફોડ, દાંત કે પેઢાનું સડી જવું કે તેમાં બગાડ થવો. જે રાહુનું કારસ્તાન છે. લગ્નભાવમાં રહેલો શનિ કર્મેશ અને લાભેશ પણ છે. વળી અષ્ટમ ભાવ ખણખોદ અને શોધખોળ (Research) નો છે. જેનો સ્વામી મંગળ-રાહુ સાથે આ વિષયે ઘણું ઊંડાણ આપે. અષ્ટમ ભાવમાં રહેલો શુક્ર જાહેરજીવન અને વ્યયસાય અંગેનાં સપ્તમભાવનો સ્વામી છે તેની સાથે છઠ્ઠા રોગભાવનો સ્વામી બુધ છે. શુક્ર ધનભાવને પણ આવરી લે છે. કારણ શુક્ર-બુધની પૂર્ણ દૃષ્ટિ ધનભાવ પર છે. આમ, આ સ્ત્રી જાતકની કુંડળીમાં દાંત અંગેનાં ડોકટર બનવાની પૂર્ણ લાયકાત છે. આ જ કાર્યક્ષેત્રમાં ઉત્તમ કારકિર્દી, પ્રતિષ્ઠા અને પૈસા મળી રહેશે.